7 น้องหมา และน้องแมวเซเล็บชื่อดังที่คุณไม่ควรพลาด

ในปัจจุบัน ดารา หรือคนธรรมดาที่กลายเป็นคนมีชื่อเสียงนั้นเป็นเรื่องที่แสนง่าย และความโด่งดังของพวกเขาเหล่านั้นก็      ไม่ธรรมดาเลย เหล่ายูทูบเบอร์หลาย ๆ คนมีผู้ติดตามเป็นล้าน ๆ คนเลยทีเดียว แต่ในบางครั้งกลุ่มผู้ที่มีชื่อเสียงทางโซเชียลเน็ตเวิร์กนั้นก็ไม่ได้จำกัดแค่มนุษย์เท่านั้น แต่เหล่าสัตว์สี่ขาน่ารักหลาย ๆ ตัวก็ถือว่าเป็นเซเลบริตี้ที่มีชื่อเสียงไม่เบาเลยทีเดียว และในบทความวันนี้ พวกเราขอเสนอ 7 น้องหมา และน้องแมวเซเล็บชื่อดังที่คุณไม่ควรพลา;,myh’ดค่ะ

1. เพจกลูต้าสตอรี่

หนึ่งในเพจของคนรักสัตว์ที่มีคนติดตามเป็นล้านคน และเป็นเพจที่มีผลงานที่สุดแสนจะมืออาชีพ เพราะเจ้าของเพจ คุณยอร์ชนั้น นอกจากที่จะรักน้องหมาเป็นชีวิตจิตใจแล้ว เขายังมีอีกอาชีพหนึ่งคือการเป็นผู้กำกับโฆษณา ทำให้ภาพ และผลงานของสื่อ รวมทั้งวิดีโอที่เขาและทีมงานผลิตนั้นมีคุณภาพสูงมาก และดาราประจำเพจก็มี พี่กลูต้า, น้องสนิม, นวล, กอลลั่ม, ลูกชิ้น, จัมโบ้ และการ์เด้นทั้งหมดนี้คือสุนัขที่เขารับเลี้ยงมาแล้วก็เลี้ยงดูเป็นอย่างดี และดาราน้องหมาเล่านี้ก็น่ารักเหลือล้น

2. มะขวิด

เจ้ามะขวิดเป็นสุนัขพันธุ์ยอดนิยม โกลเด้นรีทรีฟเวอร์ที่มีความเชื่องสุด ๆ และยังฉลาดแสนรู้ไม่แพ้ใคร โดยที่เจ้ามะขวิดนั้น    ทำตามคำสั่งได้อย่างน่าเอ็นดู ทำให้เราอดหลงรักไม่ได้เลย ซึ่งเจ้ามะขวิดมีเพื่อนคู่หูคือเจ้ามะเหมี่ยวที่เป็นเหมือนแฝด และก็แสนรู้ไม่แพ้กัน โดยทั้งคู่อยู่ในความดูแลของป๋าเจี๊ยบที่เป็นผู้ดูแลของเพจ ซึ่งเพจของเจ้ามะขวิด ลูกป๋าเจี๊ยบมีผู้ติดตามเกือบ 8 แสนคนในเฟสบุ๊ค

3. The ภาระ

เดิมทีเขาเป็นสุนัขจรจัดที่นุชของเขาเก็บมาเลี้ยง และวันหนึ่งภาระก็ไปเดินเล่น และได้พาเพื่อนสุนัขจรจัดของเขามาบ้านเพื่อ มาขออาหาร และจำนวนก็มากขึ้นเรื่อย ๆ ดังนั้นเหล่านุชของเขาก็ได้ทำเป็นเรื่องราว และได้แชร์ ด้วยความน่ารักของเดอะภาระ และสำนวนการเขียนที่น่าเอ็นดู ทำให้เพจเดอะภาระมีผู้ติดตามกว่า 2 แสนคนภายในคืนเดียว ซึ่งดาราประจำเพจนี้ก็คือน้องภาระ, น้องมะระ, ชำระ และเจ้าแต้ม